ทองคำพุ่งนิวไฮ
ราคาทองแท่งเช้านี้ทำนิวไฮที่ 26,850  ตามต่างประเทศหลังแตะ 1,900 ดอลล์
23 ส.ค. 2554

ราคาทองแท่งเช้านี้ทำนิวไฮที่ 26,850  ตามต่างประเทศหลังแตะ 1,900 ดอลล์
ราคาทองคำแท่งในประเทศเปิดตลาดเช้านี้ปรับตัวทำสถิติสูงสุดเป็นประวัติการณ์(นิวไฮ) โดยปรับตัวเพิ่มขึ้นจากนิวไฮเดิมเมื่อวานนี้(22 ส.ค.)อีกบาทละ 50 ตามสถานการณ์ราคาทองคำในตลาดโลกที่ปรับตัวสูงขึ้น
ทั้งนี้เมื่อเวลา 09.40 น. สมาคมค้าทองคำ รายงานราคาทองคำแท่งล่าสุด รับซื้อเข้าอยู่ที่บาทละ 26,750 ขายออกบาทละ 26,85 ส่วนราคาทองรูปพรรณรับซื้อเข้าบาทละ 26,363.24 ขายออกบาทละ 27,250
สำหรับนิวไฮเดิมเกิดขึ้นเมื่อวานนี้เวลา 13.47 น.โดยสมาคมค้าทองคำ รายงานราคาทองคำแท่งรับซื้อเข้าอยู่ที่บาทละ 26,700 ขายออกบาทละ 26,800 ส่วนราคาทองรูปพรรณรับซื้อเข้าบาทละ 26,317.76 ขายออกบาทละ 27,200 
บล.ฟาร์อีสท์ ระบุว่า เมื่อคืนราคาทองโลกแกว่งตัวขึ้น โดยไปทำจุดสูงสุดของคืนที่ระดับ 1900.1 และปิดตลาดที่ระดับ 1896.8 ปัจจุบันอยู่ที่ระดับ 1900 ราคาทองได้รับแรงหนุนจากการคาดการณ์ว่า วันศุกร์นี้ เฟด จะส่งสัญญาณปล่อยมาตรการผ่อนคลายนโยบายการเงินหรือ QE3
ขณะที่สมาคมแลกเปลี่ยนทองคำและเงินของจีน เปิดเผยว่า ราคาทองคำที่ตลาดฮ่องกงเปิดตลาดวันนี้ปรับตัวเพิ่มขึ้น 172 ดอลลาร์ฮ่องกง แตะระดับ 17,720 ดอลลาร์ฮ่องกง/ตำลึง หรือเทียบเท่ากับ 1,906.99 ดอลลาร์สหรัฐ/ทรอยออนซ์ เพิ่มขึ้น 18.27 ดอลลาร์สหรัฐ